แผ่นอามูร์

แผ่นอามูร์ ( หรือ ) บางครั้งถูกเรียกว่า แผ่นจีน () เป็นแผ่นธรณีแปรสัณฐานขนาดเล็กที่อยู่ในซีกโลกเหนือด้านตะวันออก ครอบคลุมพื้นที่แมนจูเรีย คาบสมุทรเกาหลี ทะเลเหลือง และดินแดนปรีมอร์สกี แต่เดิมถูกนับรวมเป็นส่วนหนึ่งของแผ่นยูเรเชีย แผ่นอามูร์ในปัจจุบันนี้โดยทั่วไปถือว่าเป็นแผ่นที่แยกออกจากแผ่นยูเรเซีย ซึ่งมีการเคลื่อนตัวไปทางทิศใต้เช่นเดียวกับแผ่นยูเรเซีย ชื่อของแผ่นนี้ตั้งขึ้นตามแม่น้ำอามูร์ ซึ่งเป็นเขตแดนระหว่างรัสเซียตะวันออกไกลและภาคตะวันออกเฉียงเหนือของจีน โดยถูกล้อมรอบทางเหนือ ตะวันตก และตะวันตกเฉียงใต้ ด้วยแผ่นยูเรเซีย ส่วนด้านตะวันออกติดกับแผ่นโอค็อตสค์ ด้านตะวันออกเฉียงใต้ติดกับแผ่นทะเลฟิลิปปินตามแนวร่องซูรูงะและร่องนันไก แผ่นโอกินาวะ และแผ่นแยงซีYu. F. Malyshev, et. al. Deep structure of the Amur lithospheric Plate border zone.

เขตเขาทรุดไบคาล (Baikal Rift Zone) ถูกพิจารณาให้เป็นขอบเขตระหว่างแผ่นอามูร์และแผ่นยูเรเซีย จากการวัดด้วยจีพีเอสชี้ให้เห็นว่าแผ่นทั้งสองนั้นมีการหมุนทวนเข็มนาฬิกาอย่างช้า ๆ

แผ่นอามูร์อาจมีส่วนเกี่ยวข้องในเหตุการณ์แผ่นดินไหวที่ถังชาน พ.ศ. 2519 ในประเทศจีนด้วย

อ้างอิง

หมวดหมู่:ธรณีวิทยาของประเทศญี่ปุ่น
หมวดหมู่:ธรณีวิทยาของประเทศจีน
หมวดหมู่:ธรณีวิทยาของประเทศเกาหลี
หมวดหมู่:ธรณีวิทยาของประเทศเกาหลีเหนือ
หมวดหมู่:ธรณีวิทยาของประเทศเกาหลีใต้
หมวดหมู่:ธรณีวิทยาของรัสเซียตะวันออกไกล
หมวดหมู่:ธรณีวิทยาของมหาสมุทรแปซิฟิก
หมวดหมู่:แผ่นธรณีแปรสัณฐาน